„Оптимизиране на процесите на производство, управление и организация на предприятието“
2025-10-23 - 2025-10-24
БСК в сътрудничество с Кайзен Институт Румъния Ви кани на двудневно обучение на 23 и 24 октомври 2025 г., което ще помогне да оптимизирате процесите на производство, управление и организация във вашето предприятие или фирма.
Философията “Кайзен”
Думата “кайзен” е с японски произход и се състои от думите “кай” – промяна и “зен” – добро. Или, кайзен означава “промяна за добро”. През 1986 г. японският експерт по управление на качеството Масааки Имаи публикува книгата си “Kaizen: The Key to Japan’s Competitive Success”, с което въвежда официално термина “кайзен” за западния делови свят. Оттогава организации от всякакви географски локации и калибър изповядват „кайзен“ като систематизиран подход за бизнес усъвършенстване, който носи отлични резултати. Хилядите фирми, постигнали успех благодарение на философията „кайзен“ е, че те не гледат на своята ситуация като на фиксирано статукво, а непрекъснато полагат усилия за подобряване на дейността си. Така се постигат малки, често незабележими оптимизации, които с течение на времето създават съществени усъвършенствания, без да се преминава през радикални и нерядко мъчителни процеси на кардинални промени.
Кайзен е философия, основана на убеждението, че всичко може да се подобри, дори ако изглежда, че работи добре в момента. „Кайзен“ е философия, която проповядва постоянното усъвършенстване чрез малки, но непрекъснати действия, насочени към постигане на по-висока ефикасност. На индивидуално ниво, „кайзен“ помага на отделните служители да подобрят собствената си работа, като елиминират излишното в нея. На организационно ниво, кайзен подпомага мощно цели екипи в работата им по откриването на подобрения за намаляване на загубите, като в същото време насърчава съпричастността, мотивацията и съвместната работа.
С философията „кайзен” и първи стъпки към нейното прилагане, подкрепени с практически упражнения, можете да се запознаете по време на нашето обучение, което включва и представители на Tork, водеща световна марка в хигиената на работното място.
Кога?
На 23 и 24 октомври 2025 г.
Къде?
В БСК, София, ул. „Чаталджа“ 76
Цена на обучението:
На символичната цена от 195 лв. – дайте шанс за успешно бъдеще за вашата фирма!
През м. септември ще се свържем с вас, за да уточним начина на плащане.
Брой участници:
Обучението ще се проведе при 20 участници.
Регистрация
Моля, заявете вашия интерес към обучението, тъй като местата са ограничени към Теодора Борисова на тел.: 0888 832 172; имейл: t.borissova@bia-bg.com
Вж. ПРОГРАМА НА ОБУЧЕНИЕТО и ПРЕЗЕНТАЦИЯ ЗА УСПЕШНИ ПРАКТИКИ на Кайзен Институт със световни фирми, оптимизирали дейността си благодарение на „кайзен“, като „Сименс“, „Филипс“, Шел“, БВМ, Кока-Кола и др.
Кратко видео с румънски топ мениджъри, които препоръчват KAIZEN, можете да видите ТУК
Повече за Tork: За производствения сектор марката предлага решения, които подпомагат повишаването на продуктивността и намаляват въздействието върху околната среда. Мобилните и фиксирани диспенсъри системи са съобразени с различните нужди, а почистващите кърпи и ролки на Tork се предлагат в различни формати и качества и могат да бъдат избрани според конкретната задача – избърсване или почистване. В допълнение към продуктите за производствените зони, марката предлага и цялостни решения за санитарните помещения – включително хартиени кърпи за ръце, сапуни, дезинфектанти и тоалетна хартия – като част от пълния пакет услуги на Tork.

Истанбул: Бизнес форум „Доставчици от Турция за български фирми“
2025-11-21
Турската асоциация на износителите (TİM), Съветът за външноикономически отношения (DEİK) и BULTİŞAD ще организират съвместно бизнес форум на тема „Доставчици от Турция“ в Истанбул на 21 ноември 2025 г.
Участието във форума ще бъде от полза за компании, които търсят доставчици в секторите на автомобилната промишленост, металургията, строителството, химическата промишленост, машиностроенето, електрониката, текстилната промишленост, мебелната промишленост, пластмасовата промишленост, опаковъчната промишленост, хранително-вкусовата промишленост, селското стопанство, енергетика, отбранителна промишленост, бяла техника и козметика.
Заинтересованите лица могат да потвърдят участието си до 7 ноември 2025 г. чрез линка за участие по-долу или чрез изпращане на имейл на адрес office@bgtrchamber.com и обаждане на телефон +359 89 666 6103.
Подробности за форума:
Дата: 21 ноември 2025 г.
Място: TİM – Конферентна зала „Ömer Halisdemir“, Йенибосна, Истанбул
Регистрация: https://delegations.tim.org.tr/event/bulgaria-buying-mission-2025/registe

Добрич: Обучение по ЗБУТ
2025-11-26 09:00 - 16:00 (Europe/Sofia) | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара – Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство. Акцент ще бъде поставен върху нормативната уредба за осигуряване на ЗБУТ при товаро-разтоварни работи и при работа на открито.
Обучението ще се проведе на 26 ноември 2025 г., сряда, от 9.30 до 16.00 часа (регистрацията на участниците започва в 9.00 ч.), в БИЗНЕС ЦЕНТЪР 101 – гр. Добрич ул. Даме Груев 17, ет. 4, Зала „Добруджа”.
Обучението е финансирано от Фонд „Условия на труд” и е безплатно за фирмите, но с предварителна регистрация ТУК.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
ВАЖНО: Ако вече имате удостоверение за завършено обучение през 2025 г.,
нямате право на второ обучение в рамките на календарната година!
Заявки се приемат до 25.11.2025 г. или до запълване на местата в залата.
За контакт: Николай Радев, email: dobrich@bia-bg.com
***
ПРОГРАМА НА ОБУЧЕНИЕТО
Модул 1 (2 учебни часа): Основни международни, европейски и национални цели по безопасността и здравето при работа в цифровата ера

Цели за устойчиво развитие на ООН:

Осигуряване на здравословен начин на живот, достоен труд за всички.
Запазване, възстановяване и стимулиране на устойчивото ползване на сухоземните екосистеми,

Стратегическа рамка на ЕС за безопасност и здраве при работа за периода 2021—2027 г.;

Европейски контекст за цифрова трансформация

Националната програма за безопасност и здраве при работа 2022 – 2024 година;
Индустрия 4.0 и влияние върху здраве и безопасност при работа;

IOT
дигитализацията на процесите
изкуствен интелект.
Здравословни работни места в цифровата ера

Индустрия 5.0 и влияние върху здраве и безопасност при работа;

Насоченост към човека
Повишаване осведомеността относно въздействието на новите цифрови технологии върху работата и работните места и свързаните с тях предизвикателства и възможности в областта на безопасността и здравето при работа
обучение за придобиване на уменията, необходими за прехода;

Дискусия.

Модул 2 (2 учебни часа): Опасни химични вещества в т.ч. химични агенти, класифицирани в категории на опасност канцерогени, мутагени и токсични за репродукция

Употреба на опасни химични вещества

REACH — Регламент относно регистрацията, оценката, разрешаването и ограничаването на химикали.
Закон за защита от вредното въздействие на химичните вещества и смеси

Съхранение на опасни химични вещества (Наредба за реда и начина за съхранение на опасни химични вещества и смеси)
Дискусия.

Модул 3 (2 учебни часа): ESG Директива (ЕС) 2022/2464 по отношение на отчитането на предприятията във връзка с устойчивостта

Социални дейности (безопасност и здраве на работещите);
Системи за управление на здравето и безопасността при работа (ISO 45001:2018, ISO 45001:2018/ Amd 1:2024);
Политика, цели, задачи на предприятието за осигуряване на безопасност и здраве при работа в съответствие с нормативните разпоредби за БЗР;
Дискусия.

Модул 4 (2 учебни часа): Развитие на зрелостта на системите за управление на здравето и безопасността при работа

Оценяване на рисковете за безопасността и здравето на работещите;
Психологическо здраве и безопасност при работа (ISO 45003:2021);
Права и задължения на участниците в трудовия процес за осигуряване на БЗР:

Работодател
Работещи
Орган/Служба по безопасност и здраве при работа
Служба по трудова медицина
Комитети и групи по условия на труд.

Показатели за измерване на професионалното здраве и безопасността (ISO/TS 24179:2020, ISO 30414:2018);
Теми, поискани от работодателите;
Дискусия.

Панаир за електротехника и осветление „Елф“, Коня (Турция)
2025-11-27 - 2025-11-30
Най-голямото изложение за електротехника, електроника, осветление и интелигентни домашни системи в Турция ще се проведе от 27 до 30 ноември 2025 г. в изложбения и арт център „Д-р Мимар Кадир Топбаш Аврася“!
Това престижно събитие събира лидери в сектора и иновативни технологии, пренасяйки технологиите на бъдещето в настоящето.
Вижте всичко за събитието ТУК!

Информационен ден по процедура за БФП „Подкрепа за Центровете за високи постижения в ПОО
2025-11-28 10:00 - 12:00 | ZOOM
Управляващият орган на Програма „Образование“ 2021-2027 г. (ПО) обяви за кандидатстване на 20.10.2025 г. процедура за директно предоставяне на безвъзмездна финансова помощ BG05SFPR001-3.009 „Подкрепа за Центровете за високи постижения в ПОО“ по Приоритет 3 „Връзка на образованието с пазара на труда“ на ПО.
Основната цел на процедурата е осигуряване на подкрепа на Центровете за високи постижения за поемане на водеща роля в развитието на професионалното образование и обучение (ПОО) и уменията на бъдещето, отговарящи на динамично променящите се изисквания на пазара на труда на регионално ниво.
Конкретни бенефициенти са 28 професионални гимназии, подкрепени по Националния план за възстановяване и устойчивост да получат статут на Центрове за високи постижения в ПОО съгласно Заповед РД09-5599/2022 г. на министъра на образованието и науката. Партньори по процедурата са национално представителните организации на работодателите и на работниците и на служителите в България.
Във връзка с гореизложеното, УО на ПО организира информационен ден по процедурата за конкретните бенефициенти, който ще се проведе на 28 ноември 2025 г. (петък) онлайн чрез платформата ZOOM, като се изисква предварителна регистрация на участниците в срок до 26 ноември 2025 г. чрез регистрационната форма, достъпна ТУК. След регистрация участниците ще получат имейл за потвърждение, съдържащ линк за включване в срещата.
По време на информационния ден ще бъдат представени условията и редът за кандидатстване по процедурата съгласно приложената програма, а участниците ще могат да задават своите въпроси.
При необходимост от допълнителна информация може да се обръщате към Радина Боянова, държавен експерт в дирекция „Програмиране, наблюдение и оценка“, ИАПО, e-mail: r.boyanova@mon.bg, тел. за връзка: 02/ 4676 210 и Силвия Игнатова, главен сътрудник по УЕПП, ИАПО, e-mail: s.ignatova@mon.bg, тел. за връзка: 02/ 4676 178.
Пълният комплект насоки за кандидатстване по процедура BG05SFPR001-3.009 „Подкрепа за Центровете за високи постижения в ПОО“ е публикуван на интернет страницата на ИАПО, раздел „Процедури“, рубрика „Процедури, отворени за кандидатстване“ ТУК, в Информационната система за управление и наблюдение на средствата от ЕФСУ (ИСУН) ТУК и на Единния информационен портал – ТУК.
П Р О Г Р А М А

10:00 – 10:30
Регистрация на участниците в онлайн срещата в Zoom, проверка на техническата обезпеченост и тестване на свързаността с и между участниците

10:30 – 11:00
Представяне на процедура BG05SFPR001-3.009 „Подкрепа за Центровете за високи постижения в ПОО“

11:00 – 11:20
Попълване на Помощна таблица за бюджета на проекта

11:20 – 11:50
Въпроси и отговори

11:50 – 12:00
Закриване

Plast Eurasia, Истанбул
2025-12-03 - 2025-12-06
Plast Eurasia ще се проведе за 34-ти път в Истанбул между 3 и 6 декември 2025 г.
Това събитие е насочено към сектори като: пластмасови материали, суровини, контролни устройства и хидравлика-пневматика.
Подробна информация за панаира можете да намерите ТУК или вижте БРОШУРАТА.
Като най-голямото изложение на пластмасовата индустрия, организирано ежегодно в евразийския регион, Plast Eurasia Istanbul; Международният панаир на пластмасовата индустрия в Истанбул, организиран от Tüyap в сътрудничество с PAGEV (Фондация за изследвания, развитие и образование на пластмасовите индустриалци), се готви да се превърне в място за среща за 34-ти път. Всяка година хиляди както национални, така и международни посетители са посрещани на изложението, където сред изложителите са водещите марки в сектора.
През 2024 г. 1 606 изложители имаха възможност да представят своите продукти и услуги на изложението, което се провежда всяка година и продължава да расте стабилно. Панаирът беше посетен от 75 239 професионални купувачи, като 16% от общия брой посетители бяха чуждестранни купувачи. Сред професионалистите, които посетиха Plast Eurasia Istanbul Fair с изложители от 48 държави, 21% бяха от европейските страни, 23% от Азия и Океания, 22% от африкански страни, 11% от Балканите и 11% от Северна и Южна Америка. С големия си търговски обем, разпределен в огромна география, купувачи от общо 114 държави имаха възможност да събират продукти и услуги под един покрив. Представителите на сектора, които ще се срещнат за 34-ти път тази година, ще имат възможност да видят най-новите технологии и разработки в пластмасовата индустрия под един покрив.
Оформяйки бъдещето на пластмасовата индустрия, панаирът ще представи разнообразни продукти, включително пластмасови машини, машинно оборудване и подиндустриални продукти, форми, рециклиране, отоплителни и контролни устройства, автоматизация, охладителни системи, суровини и химикали, както и полуфабрики. Plast Eurasia Istanbul, най-важното и най-голямо изложение на пластмасовата индустрия в евразийския регион, се готви да подобри собствените си рекорди тази година, както и преди, по отношение на броя на изложителите, изложбените зали и посетителите. Не пропускайте възможността да разгледате – заедно – хиляди продукти, които ще бъдат изложени от водещите марки в пластмасовата индустрия.
Панаирът обхваща всички компоненти на сектора на килими с широкия си асортимент от продукти:

Машини за производство на пластмаса

Пластмасови инжекционни машини
Филмови машини
Машини за рязане на торби
Машини за формоване с дух
Термоформиращи машини
Флексо печатни машини
Екструдери

Оборудване за пластмасови машини и подиндустрия

Винтова цев
Индустриални роботи
Дозиращи единици
Електрически мотори и редуктори
Системи за обработка и сушене на суровини

Оборудване и машини за формоване на пластмаса
Машини и технологии за рециклиране на пластмаса
Устройства за отопление и контрол
Системи за управление и устройства за автоматизация за пластмасовата промишленост
Охладителни системи
Суровини и химикали за пластмаси

Инженерни пластмаси (полимери, полипропилен, полиетилен, полистирол, поликарбонат)
Мастербач (оцветители, мастила, пигменти, прахообразни багрила)
Химикали (разтворители, лепила, смоли, каучукови химикали, стабилизатори)
Пластмасови гранули
Калцит
Термопласти
Полиестери
PVC добавки
Съединение
Композитни пластмасови изделия
Индустриални масла

Black Sea Multi-Sector International B2B Business Meetings Event
2025-12-09 - 2025-12-11
Международното събитие за бизнес срещи B2B „Black Sea Multi-Sector International B2B Business Meetings Event“ ще се проведе на 9-11 декември 2025 г., организирано от Търговско-промишлената палата в град Трабзон в рамките на Enterprise Europe Network.
Секторите, които ще бъдат представени на събитието, са следните:

Храни и напитки, селско стопанство и аквакултури
Машини, метали и металообработване
Опаковки, химикали и пластмаси
Строителство, строителни материали и минно дело
Мебели
Текстил, домашен текстил и обувки
Бижута
Енергетика
Корабостроене и морски технологии
Информационни технологии
Туризъм, здравен туризъм
Здраве и красота

Визуални материали, свързани със събитието, са приложени, а подробна информация и линк за регистрация са предоставени по-долу:
– ФОРМА ЗА РЕГИСТРАЦИЯ
– ПОВЕЧЕ ИНФОРМАЦИЯ ЗА ИЗЛОЖЕНИЕТО

Бизнес възможности в Република Казахстан (безплатен уебинар)
2026-02-20 11:00 - 15:00 | ZOOM
Центърът за иновации, международна търговия, технологична трансформация и анализи (ЦИНТРА) към Българската стопанска камара (БСК) и Enterprise Europe Network (EEN) в сътрудничество със Службата по търговско-икономическите въпроси (СТИВ) към Министерството на икономиката в Алмати, Република Казахстан, Ви канят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Казахстан“ и ще представи ключови икономически тенденции, инвестиционен климат и конкретни възможности за развитие на бизнес и партньорства в региона.
Събитието ще бъде водено от Атанас Ненов – ръководител СТИВ-Алмати, Република Казахстан, и Радостина Кръстева – главен експерт в ЦИНТРА/БСК.
Атанас Ненов има над 30 години трудов стаж в български и чуждестранни производствени и търговски фирми от държавния и частния сектор, с експертиза в сферите: финанси, IT, външна търговия, туризъм, недвижими имоти, привличане на инвестиции в българската икономика, производство и търговия на електронни изделия, административна дейност. Това е неговият втори мандат като Ръководител СТИВ – Алмати и ще сподели своя практически опит, анализи и добри практики, както и ще отговори на въпроси от участниците.
По време на уебинара ще бъдат разгледани:

икономическата среда и приоритетни сектори в Казахстан,
възможностите за навлизане на чуждестранни компании,
практически насоки за партньорства и инвестиции,
предстоящи международни форуми и изложения в гр. Алмати и други градове на Република Казахстан през 2026 г.,
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Можете да откриете повече информация за Казахстан и икономиката на страната по сектори в прикачените документи ТУК.
Събитието ще се състои на 20 февруари 2026, петък, от 11:00 – 15:00 EET в ZOOM.
РЕГИСТРИРАЙТЕ СЕ ТУК!
Краен срок за регистрация: 17 февруари 2026, 17:00 ч.
Събитието е без такса за участие!
Моля, следете допълнителна информация относно датите на следващите ориентационни уебинари за:

Южна Африка – с работна дата 20 март 2026 г.
Португалия – очакван през април – май 2026 г.
Виетнам – очакван през юни 2026 г.

Запазете мястото си и станете част от серията събития, които отварят врати към нови пазари и партньорства!
Ще се радваме да Ви приветстваме сред участниците.

Серия уебинари на EU Sanctions Helpdesk: Какво трябва да знаят европейските компании за санкциите на ЕС
2026-03-17 - 2026-03-31
Европейските санкции са ключов инструмент на външната политика на ЕС и оказват пряко влияние върху дейността на бизнеса. За компаниите е изключително важно да познават правилата, ограниченията и изискванията за съответствие, тъй като неспазването им може да доведе до сериозни правни, финансови и репутационни рискове.
За да подпомогне европейските предприятия – особено малките и средни компании – EU Sanctions Helpdesk организира серия от практически уебинари, които ще представят основите на режима на санкции на ЕС и ще дадат насоки за правилно прилагане на изискванията за съответствие.
Предстоящи сесии:
• Сесия 1 – Въведение в санкционните режими на Европейския съюз
17 март 2026 | 10:00–11:30 CET | Линк за регистрация
• Сесия 2 – Правна рамка и насоки за прилагане
19 март 2026 | 10:00–11:30 CET | Линк за регистрация
• Сесия 3 – Санкционирани лица, субекти и санкционни списъци
24 март 2026 | 10:00–11:30 CET | Линк за регистрация
• Сесия 4 – Съответствие със санкционните режими и due diligence
31 март 2026 | 10:00–11:30 CET | Линк за регистрация
По време на уебинарите участниците ще научат как да идентифицират санкционирани лица и субекти, как да работят със санкционни списъци, какви са приложимите правни рамки и как да изградят ефективни процедури за спазване на санкционния режим и due diligence.
Участието в тази серия е ценна възможност за компаниите да намалят риска от нарушения, да защитят международната си дейност и да гарантират, че работят в пълно съответствие с европейското законодателство.
Уебинарите се провеждат онлайн и са отворени за всички заинтересовани компании.

Онлайн кръгла маса за МСП за всеобхватното и икономическо търговско споразумение между ЕС и Канада
2026-03-26 16:00 - 18:00
Сега повече от всякога е ключово европейските МСП да научат как да търгуват с Канада и да получат подкрепа за това.
DG TRADE организира онлайн кръгла маса за МСП на 26 март, 16:00-18:00 ч. българско време, за да предостави на МСП практическа информация и опит за това как да търгуват с Канада.
Участието е безплатно, но с предварителна регистрация.

Регистрирайте се ТУК

Дневен ред на кръглата маса за МСП

1. Въведение

2. Отзиви от МСП, които вече търгуват с/в Канада

3. Съществуваща подкрепа за търговия с Канада:

В ЕС: Европейско насърчаване на търговията: съществуваща подкрепа в държавите членки за подпомагане на МСП да търгуват с Канада
В Канада: Международни мрежови партньори (EEN): как канадският пазар работи на практика, практически съвети и контакти за допълнителна подкрепа

4. Как да се ориентирате в митническите изисквания? Практически примери

5. Заключение: информация за съществуващите онлайн инструменти за подкрепа на МСП и въпроси и отговори относно търговията между ЕС и Канада

Ако имате допълнителни въпроси, свържете се с: Flavia.FERRASSON@ec.europa.eu

Уебинар "Бизнес възможности в Република Южна Африка и Кралство Лесото"
2026-03-31 11:00 - 14:00
Център за иновации, международна търговия, технологична трансформация и анализи (ЦИНТРА) към Българска стопанска камара (БСК) и Enterprise Europe Network (EEN) в сътрудничество с Посолството на Република България в Претория, Република Южна Африка, имат удоволствието да Ви поканят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Южна Африка и Кралство Лесото“ и ще представи ключови икономически тенденции, инвестиционен климат и конкретни възможности за развитие на бизнес партньорства в двете страни.
Събитието ще бъде водено от Калоян Георгиев, аташе (политически и икономически въпроси) в Посолството на Република България в Претория, Република Южна Африка и Радостина Кръстева Главен експерт ЦИНТРА БСК.
Калоян Георгиев работи по политическите и икономически аспекти на отношенията на България с РЮА и със страните на вторична акредитация – Намибия, Ангола, Ботсуана, Лесото, Замбия, Зимбабве и Мавриций. На база опита си в региона ще сподели анализи и добри практики, и ще отговори на въпросите на участниците.
По време на уебинара ще бъдат разгледани:

икономическата среда и водещи сектори в Република Южна Африка и Кралство Лесото;
възможности за навлизане на български компании;
практически насоки за създаване търговски и инвестиционни партньорства ;
предстоящи международни форуми и изложения в Република Южна Африка и Кралство Лесото през 2026г.;
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Събитието ще се състои на 31 март 2026, вторник, от 11:00 – 14:00 EET в ZOOM.
Краен срок за регистрация: 27 март 2026, 17 ч
Събитието е без такса за участие!
Запазете мястото си и станете част от серията събития, които отварят врати към нови пазари и партньорства.
Ще се радваме да Ви приветстваме сред участниците!
РЕГИСТРИРАЙТЕ СЕ ТУК!

Обучение „Планиране и реализиране на ефективни комуникации“
2026-04-03 09:00 - 16:30 | БИЗНЕС ЦЕНТЪР 101, ул. Даме Груев 17, Добрич, Bulgaria
В рамките на проект „Заедно за устойчива заетост“, финансиран от Програма „Развитие на човешките ресурси“, Българската стопанска камара (БСК) и Стопанска камара – Добрич Ви канят на еднодневно присъствено обучение „Планиране и реализиране на ефективни комуникации“, което ще се проведе на 3 април 2026 г., петък, от 9.00 до 16.30 ч., в Добрич, Бизнес център 101.
Обучението е без такса за участие и е предназначено за членове на Стопанска камара – Добрич и предприятия от региона.
По време на обучението ще научите:

Как да изготвите ефективен комуникационен план?
Какви са основните правила за създаване на организационна идентичност?
Каква е „рецептата“ за успешна вътрешна и външна комуникация?
Как успешно да ползвате основните си комуникационни средства и канали?
Как да комуникирате с медиите и, персонално – с журналистите?
Как да напишете прессъобщение и кои фактори определят новинарската стойност на едно съобщение или събитие?
Как да се подготвите и успешно да дадете интервю за електронна или печатна медия?
Как да организирате пресконференция, дискусионен форум или друго събитие?
Как да се представите успешно на изложения и бизнес събития?

Програмата на обучението предвижда възможност за въпроси и отговори, както и за споделяне на опит ще има във всяка част от лекциите.
Лектор ще бъде Анета Алашка – директор на Пресцентъра на БСК, притежаваща дългогодишен практически опит при работа с различни аудитории.
Можете да се регистрирате за участие чрез попълване на онлайн формуляр ТУК до 30 март 2026 г.
ПРОГРАМА НА ОБУЧЕНИЕТО

REFA-курс "Организация и управление на фирмата и оптимизация на производствените процеси"
2026-04-15
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 20 – 30 април 2026 г.
Модул 2. Управление на производствени данни – 11 май – 22 май 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена: За един участник – 1350 ЕUR, без включен ДДС.
Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Срок за регистрация: 15 април
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753.
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.

ILA Berlin Air Show 2026, Берлин
2026-04-23
В изпълнение на Проект № BG16RFPR001-1.013-0001 „Реализация на мерки за интернационализация на българските МСП чрез подкрепа дейността на Изпълнителна агенция за насърчаване на малките и средните предприятия (ИАНМСП) – Фаза 2“, финансиран от Програма „Конкурентоспособност и иновации в предприятията“ 2021-2027, съфинансирана от Европейския съюз, Изпълнителната агенция за насърчаване на малките и средните предприятия (ИАНМСП) организира Търговска мисия с посещение на международна изложба за авиация ILA Berlin Air Show 2026, 09-13.06.2026 г., гр. Берлин, Федерална Република Германия. Поканени за участие в търговската мисия са малки и средни предприятия от следните сектори на българската икономика: авиация, аеронавтика, ИКТ, електротехника, електроника, машиностроене, металообработване и др., които развиват икономическа дейност в секторната насоченост на търговската мисия и са част от националните и регионалните приоритетни сектори, съгласно Националната стратегия за малките и средни предприятия 2021-2027 г. (НСМСП 2021-2027), посочени в приложение №2 от Правилата за организиране, провеждане и участие на български производители в търговски мисии в чужбина, организирани от ИАНМСП.
Международното изложение ILA Berlin обхваща цялата верига на добавена стойност на авиационната и космическата промишленост, в това число секторите авиация, аеронавтика и поддоставчици за съответните индустрии. Панаирът показва нагледно как може да се осъществи преходът на гражданската авиация към климатична неутралност. Уникалният Space Pavilion демонстрира многобройните предимства на космическите полети за нашия живот на Земята – от опазване на природата и цифровизация до национална сигурност и мобилност. В изложбената зона Advanced Air Mobility се представя цялата гама от безпилотни авиационни системи и електрически вертикално излитащи летателни апарати (eVTOL). Международният център за поддоставчици в същото време събира широко разклонената верига на производители с купувачи, с фокус върху стабилността на веригата за доставки.
Европейската комисия е важен стратегически партньор на ILA Berlin, като това сътрудничество укрепва технологичното лидерство на Европа и проправя пътя към устойчиво бъдеще на авиацията и космонавтиката под мотото Airborne in Europe. Традиционно, ILA Berlin привлича над 95 000 посетители и 600 изложители от 31 държави. На сцените на събитието се изявяват лектори и експерти, които обсъждат тенденциите в авиацията и космонавтиката и предлагат екологично чисти решения.
Програмата на търговската мисия предвижда: посещение на одобрените МСП на международна изложба за авиация ILA Berlin Air Show 2026 и участие в съпътстващите събития, като B2b срещи, пичинг сесии с инвеститори, специализирани семинари и др.
За участие в Търговската мисия, Агенцията поема изцяло или частично разходите на един представител от класирано предприятие, а именно:

Разходи за пътуване (самолет, влак, автобус);
Трансфери и вътрешен транспорт;
Хотелско настаняване;
Разходи за входни такси за посещение на конференции/нетуъркинг събития;
Друг вид разходи, свързани с основната цел на търговската мисия;
Разходи за организация на бизнес срещи и посещения по места;
Разходи за реклама на мероприятията и публикации в пресата и в електронните медии в страната и чужбина и др.

Право на участие в мисията имат представляващи предприятието, собственици, основатели, съоснователи, членове на управителния съвет, членове на борда на директорите, председатели, акционери и др., които участват активно във взимането на решения за фирмата. За участие може да бъде определено и лице, служител на съответното предприятие кандидат, назначено на трудов договор.
Участието на българските предприятия в търговски мисии в чужбина представлява минимална помощ, като не трябва да попадат в забранителните режими на Регламент (EС) №2023/2831 на Комисията от 13.12.2023 г. относно прилагането на чл. 107 и чл. 108 от Договора за функционирането на Европейския съюз към помощта “de minimis” OB L от 15.12.2023 г.
За участие в търговската мисия, предприятието-кандидат трябва да отговаря на следните изисквания:

Да отговаря на критериите за микро, малко или средно предприятие съгласно чл. З и чл. 4 от ЗМСП по смисъла на §1, т.1 от Допълнителната разпоредба на Закона за малките и средните предприятия (ЗМСП);
Да няма публични задължения към държавата съгласно чл. 162, ал. 2, т.1 от Данъчно-осигурителния процесуален кодекс (ДОПК);
Да притежава допустим Код на основна икономическа дейност (КИД), съгласно Условия за допустимост на крайни получатели по на ПКИП (Приложение № 2), който отговаря на секторната насоченост на търговската мисия;
Не попада в недопустимите за финансиране области и сектори, съгласно чл.1, параграф 1 от Регламент (ЕС) 1060/2021;

„Свързани предприятия“ и „предприятия партньор“ по смисъла на чл. 4, ал. 3 и ал. 5 от ЗМСП и пар.1 от Допълнителните разпоредби на Търговския закон не могат да бъдат самостоятелни кандидати за участие в една и съща търговска мисия. В този случай, до класиране се допуска кандидата, чиито първоначални документи за участие в търговската мисия в чужбина са постъпили по-рано в деловодството на МИР (за ИАНМСП), на електронен адрес: office@sme.government.bg или на платформата www.b2bconnect.bg.
За кандидатстване за участие в търговската мисия, предприятието-кандидат следва да подаде следните документи:
1. Заявка за участие с „Критерии за оценка и класиране“ (Образец 1).
2. Декларация за минимални помощи (Образец 2.1).
3. Декларация за двойно финансиране (Образец 2.2)
4. Декларация за обстоятелствата по чл. 3 и чл. 4 от Закона за малките и средните предприятия (ЗМСП) за предходната приключила финансова година (Образец 3) и Указания за попълване на Декларацията (Образец 3.1)

Когато предприятието е свързано и/или предприятие партньор, към Декларацията се прилага и Справка за обобщените параметри на предприятието (Образец 4).
Документи, отразяващи разпределението на капитала за периода, за който се отнасят декларираните данни в Декларацията за обстоятелствата по чл. 3 и чл.4 от ЗМСП

5. Пакет документи във връзка с Регламент (ЕС) № 2016/679 от 27 април 2016 г. за обработването на лични данни в рамките на ИАНМСП (GDPR) (Образец 5)
6. Декларация за липса на свързаност с друго предприятие кандидат (Образец 6)
7. Актуален документ, доказващ принадлежност към райони в преход или слабо развити райони. Предвид факта, че настоящият проект е насочен към подпомагане на интернационализацията на МСП в райони в преход (Югозападен район: област Благоевград, област Кюстендил, област Перник, Софийска област и София-град) и в по-слабо развити райони (Северозападен, Северен централен, Североизточен, Югоизточен и Южен централен район), финансирането на районите в преход е приблизително 1/6 от бюджета на Проекта, а за по-слабо развитите райони приблизително 5/6 от бюджета на Проекта.
8. Удостоверение за код на дейност по КИД-2008, издадено от Националния статистически институт (НСИ) за предходната приключила финансова година.
9. Удостоверение по чл. 87, ал. 6 от ДОПК за липса на публични задължения по чл. 162, ал. 2, т. 1 от ДОПК към държавата, издадено от Национална агенция за приходите (НАП) не по-рано от 6 месеца към датата на кандидатстване.
10. Разпечатка за актуално състояние на предприятието кандидат от Търговския регистър, дружествен договор, устав или друг валиден документ, в който ясно е посочено, че лицето е представляващ предприятието, собственик, основател, съосновател, член на управителния съвет, член на борда на директорите, председател, акционер или др., който участва активно във взимането на решения за фирмата или Разпечатка на справка от НАП за актуално състояние на всички/действащи трудови договори или друг валиден документ, в който ясно е посочено, че лицето е назначено на трудов договор в компанията към датата на кандидатстване за участие в търговската мисия в чужбина.
Предприятие, участващо за първи път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, не подлежи на самофинансиране. ИАНМСП поема 100% от направените за него разходи за участие в промоционалната проява.
Предприятие, участващо за втори, трети и т.н. път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, възстановява 30% от направените за него разходи за участие в промоционалната проява. Крайната сума от 30%-то финансиране от страна на кандидата, ще бъде прецизирана спрямо броя на одобрените за участие предприятия и същите ще бъдат уведомени преди подписване на договор за участие.
ИАНМСП ще сключи договор за участие с първите 12 класирани и одобрени предприятия. Всички одобрени за участие предприятия следва да са запознати и да спазват Правилата за поведение при участие на представители на българските предприятия в търговски мисии в чужбина, организирани от ИАНМСП.
Посоченият период на провеждане на търговската мисия е индикативен. Организаторът си запазва правото, след уточняване на индивидуалните параметри на мисията (брой участници, полети, хотелски настанявания и др.) да промени, при необходимост, началната и/или крайна дата на провеждане на мисията.
Моля за Вашето съдействие настоящата информация да бъде разпространена до всички фирми, членове на представляваната от Вас организация от горепосочените сектори и с интереси от участие в бизнес проявата.
При интерес за участие в търговската мисия, следва най-късно до 23.04.2026 г., петък, включително, предприятието да подаде изискуемите документи по един от следните начини:
а) По поща, куриер или лично на адрес: Деловодство на Министерство на иновациите и растежа (за ИАНМСП), 1000 София, ул. „Княз Александър I“ 12.
б) По електронен път и подписани с валиден КЕП на представляващия предприятието на office@sme.government.bg или на платформа www.b2bconnect.bg на профила на проявата.
За допълнителна информация може да се обръщате към: Ася Андреева, старши експерт в отдел „Международни прояви и сътрудничество“, тел. 02/ 940 79 36, e-mail: a.andreeva@sme.government.bg и към Кристин Дерменджиев, главен експерт в отдел „Международни прояви и сътрудничество“, тел. 02/ 940 79 47, email: k.dermendzhiev@sme.government.bg

Бизнес форум на Инициативата „Три морета“ (3SI)
2026-04-28 - 2026-04-29
В периода 28-29 април 2026 г., Президентът на Република България, г-жа Илияна Йотова, ще участва на Срещата на върха на Инициативата „Три морета“, която ще се проведе в гр. Дубровник, Хърватска Република. В рамките на визитата се предвижда тя да бъде придружена от представители на българския бизнес, които ще вземат участие в Бизнес форум на Инициативата „Три морета“ (3SI).
Инициативата „Три морета“ (3SI) е динамична политическа и икономическа платформа, свързваща държавите между Балтийско, Черно и Адриатическо море. Навлизайки в своето второ десетилетие, тя се превръща в гръбнак на европейската устойчивост и в едно от най-бързо развиващите се икономически пространства на континента. Основната ѝ цел е да подобри свързаността в региона чрез инвестиции в енергийна, транспортна и дигитална инфраструктура.
Фокусът на тазгодишното издание, поставен от хърватските домакини е върху укрепването на устойчивостта на региона, цифровата трансформация и свързването на страните от 3SI с глобални икономически коридори като IMEC (Икономически коридор Индия-Близкия изток-Европа) и Транскаспийския международен среден коридор Изток-Запад, известен още като „Средния коридор“.
Паралелно със Срещата на върха ще се проведе „Бизнес форум на Инициативата „Три морета“ (3SI): Възможности за инвестиции в региона на „Три морета“. Той е неразделна част от инициативата, служейки като платформа на високо равнище, която свързва държавни представители, бизнес и индустриални лидери, инвеститори, финансови институции, както и създатели на политики и обществено мнение от Европа и света. Разположен в пресечната точка между политиката и инвестициите, Форумът подкрепя стратегическия диалог, публично-частните партньорства и конкретните бизнес възможности в сектори, които са от решаващо значение за бъдещото развитие на региона и Европа. Форумът е насочен към засилване на икономическата устойчивост и цифровата трансформация в региона между Балтийско, Адриатическо и Черно море. Основната цел на събитието е да насърчи ускореното развитие на инфраструктурата по оста Север-Юг, като същевременно се обърне специално внимание на геополитическата стабилност и цифровата трансформация на държавите членки.
Основни акценти в програмата са:

Транспортна свързаност, енергийна сигурност и дигитализация;
Интеграция с икономическия коридор Индия-Близкия изток-Европа (IMEC) и Транскаспийския международен транспортен маршрут;
Задълбочаване на връзките със стратегически партньори;
Мобилизиране на капитал за инфраструктурни нужди, оценени на приблизително 700 милиарда евро.

Предвид гореизложеното, Изпълнителната агенция за насърчаване на малките и средните предприятия сформира бизнес делегация с представители на български компании от следните сектори: транспорт (автомобилен, железопътен, въздушен, пристанищен, речен и морски), дигитална инфраструктура, иновации, енергетика, логистика, както и компании, развиващи дейност в Черноморския регион.
При проявен интерес следва да бъде направена предварителна регистрация на профила на събитието на www.b2bconnect.bg в срок до 7 април 2026 г.
За допълнителна информация можете да се обръщате към Светла Запрянова, началник на отдел „Международни прояви и сътрудничество“, тел.: 02/940 79 75, е-мейл: s.zapryanova@sme.government.bg.
Организацията по пътуването на бизнес делегацията, включително съдействие при настаняване, вътрешни трансфери и участие в бизнес форума се осъществява от ИАНМСП, със съдействието на Администрацията на Президента и българското посолство в Хърватска Република.
Пътуването ще се осъществи със специален полет на самолет „Airbus 319” на Държавния авиационен оператор, като всички разходи, свързани с хотелското настаняване, вътрешен транспорт, както и лични разходи са за сметка на участниците. На членовете на бизнес делегацията ще бъде изпратена допълнително информация с финансовите параметри и подробна програма на посещението.
Вж. Програма на форума

Академия за меки умения
2026-05-20 09:00 - 12:30
В рамките на проект „Заедно за устойчива заетост“, финансиран от Програма „Развитие на човешките ресурси“, Българската стопанска камара (БСК) Ви кани на онлайн обучение „Академия за меки умения“, което ще се проведе на 20 май 2026 г., сряда, от 9.00 до 12.30 ч., през ZOOM.
Обучението е без такса за участие.
Меките умения са комбинация от личностни черти, мислене, поведение и социални нагласи, които дават възможност на хората да се ориентират в средата си, да работят добре с другите и да постигат успешно своите цели. Те са критично важни за професии и дейности, които изискват определено ниво на взаимодействие и способност да се общува, преговаря и изграждат партньорски взаимоотношения.
ЦЕЛ И ОБХВАТ НА АКАДЕМИЯТА:
Академията за меки умения има за цел да надгради и развие ключови компетентности на експерти в системата на Българска стопанска камара и в организациите – членове. Тя е предназначена за всички, чиито професионални отговорности са свързани с представителство на интереси, социален диалог, партньорство и управление на хора. Академията обхваща цикъл от електронни курсове в следните области:

социални и комуникативни умения;
водене на ефективни преговори;
работа в социални мрежи, онлайн етикет, копирайтинг, изграждане на организационна репутация;
управление на времето.

НАЧИН НА ПРОВЕЖДАНЕ:
След въвеждащото обучение на 20-ти май през ZOOM, на което ще се запознаете с концепцията за четирите курса, ще имате достъп до материалите за самоподготовка и полагане на тестовете до 30.09.2026.
След успешно полагане на четирите теста, ще получите удостоверение за завършена Академия за меки умения към БСК.
Разработчици на курсовете и лектори на онлайн въвеждащата среща ще бъдат Томчо Томов, Велин Георгиев, Светлана Георгиева и Цветелина Йорданова.
Можете да се регистрирате за участие чрез попълване на онлайн формуляр на адрес: https://bia-bg.com/event/register/35480/
След регистрацията допълнително ще получите линк за срещата на 20 май 2026, която ще се проведе през ZOOM.
За запитвания по отношение на обучението, можете да се свържете с Теодора Борисова, t.borissova@bia–bg.com, тел. 0888 832 172.

Добрич: Обучение по ЗБУТ
2026-05-29 09:00 - 16:30 | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара – Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението ще се проведе на 29 май 2026 г., петък, от 9.30 до 16.00 часа (регистрацията на участниците започва в 9.00 ч.), в БИЗНЕС ЦЕНТЪР 101 – гр. Добрич ул. Даме Груев 17, ет. 4, Зала „Добруджа”.
Обучението е финансирано от Фонд „Условия на труд” и е безплатно за фирмите, но с предварителна регистрация ТУК.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Заявки се приемат до 25.05.2026 г. или до запълване на местата в залата.
За контакт: Николай Радев, email: dobrich@bia-bg.com
***
ПРОГРАМА НА ОБУЧЕНИЕТО
Модул 1 (2 учебни часа): Основни международни, европейски и национални цели по безопасността и здравето при работа в цифровата ера

Цели за устойчиво развитие на ООН:

Осигуряване на здравословен начин на живот, достоен труд за всички.
Запазване, възстановяване и стимулиране на устойчивото ползване на сухоземните екосистеми,

Стратегическа рамка на ЕС за безопасност и здраве при работа за периода 2021—2027 г.;

Европейски контекст за цифрова трансформация

Националната програма за безопасност и здраве при работа 2022 – 2024 година;
Индустрия 4.0 и влияние върху здраве и безопасност при работа;

IOT
дигитализацията на процесите
изкуствен интелект.
Здравословни работни места в цифровата ера

Индустрия 5.0 и влияние върху здраве и безопасност при работа;

Насоченост към човека
Повишаване осведомеността относно въздействието на новите цифрови технологии върху работата и работните места и свързаните с тях предизвикателства и възможности в областта на безопасността и здравето при работа
обучение за придобиване на уменията, необходими за прехода;

Дискусия.

Модул 2 (2 учебни часа): Опасни химични вещества в т.ч. химични агенти, класифицирани в категории на опасност канцерогени, мутагени и токсични за репродукция

Употреба на опасни химични вещества

REACH — Регламент относно регистрацията, оценката, разрешаването и ограничаването на химикали.
Закон за защита от вредното въздействие на химичните вещества и смеси

Съхранение на опасни химични вещества (Наредба за реда и начина за съхранение на опасни химични вещества и смеси)
Дискусия.

Модул 3 (2 учебни часа): ESG Директива (ЕС) 2022/2464 по отношение на отчитането на предприятията във връзка с устойчивостта

Социални дейности (безопасност и здраве на работещите);
Системи за управление на здравето и безопасността при работа (ISO 45001:2018, ISO 45001:2018/ Amd 1:2024);
Политика, цели, задачи на предприятието за осигуряване на безопасност и здраве при работа в съответствие с нормативните разпоредби за БЗР;
Дискусия.

Модул 4 (2 учебни часа): Развитие на зрелостта на системите за управление на здравето и безопасността при работа

Оценяване на рисковете за безопасността и здравето на работещите;
Психологическо здраве и безопасност при работа (ISO 45003:2021);
Права и задължения на участниците в трудовия процес за осигуряване на БЗР:

Работодател
Работещи
Орган/Служба по безопасност и здраве при работа
Служба по трудова медицина
Комитети и групи по условия на труд.

Показатели за измерване на професионалното здраве и безопасността (ISO/TS 24179:2020, ISO 30414:2018);
Теми, поискани от работодателите;
Дискусия.

Балкански бизнес форум
2026-06-11 - 2026-06-13
Изпълнителната агенция за насърчаване на малките и средните предприятия, в партньорство с Българо-турската търговско-индустриална камара организират петото издание на Балканския бизнес форум, който ще се проведе в периода 11–13 юни 2026 г. в хотел „Регнум“, гр. Банско.
След четири успешно проведени издания Балканският бизнес форум се утвърди като престижна платформа за икономическо сътрудничество, регионален диалог и насърчаване на инвестициите и стратегическите партньорства между държавите от Балканския регион.
В рамките на форума ще се проведат официални панелни дискусии, двустранни бизнес срещи и съпътстващи нетуъркинг събития с участието на представители на държавни институции, дипломатически мисии, международни организации, инвеститори и водещи компании от региона.
Програмата предвижда провеждането на официални дискусионни панели, B2B срещи, нетуъркинг събития и тематични бизнес дискусии. В рамките на форума ще бъдат обсъдени теми, свързани с индустриалния растеж, транспорта и логистиката, индустриалните екосистеми, технологиите и изкуствения интелект, както и възможностите за регионално икономическо сътрудничество. На участниците в събитието ще бъде предоставена възможност да участват в специализирани нетуъркинг формати, изложбени пространства, B2B matchmaking срещи, както и съпътстващи културни и социални събития, насочени към създаване на нови бизнес контакти и партньорства.
Очаква се форумът да бъде открит от г-н Александър Пулев, заместник министър-председател и министър на икономиката, инвестициите и индустрията и Н. Пр. Мехмет Саит Уянък, посланик на Република Турция в България.
При проявен интерес следва да бъде направена регистрация ТУК
Всичко за форума вижте ТУК.
За допълнителна информация, моля свържете се със Светла Запрянова, началник на отдел „Международни прояви и сътрудничество“, s.zapryanova@sme.government.bg, тел: 02/ 940 79 75.

Заключителна конференция по Проект АРКАДИЯ
2026-06-24 10:00 - 13:00
Заключителна конференция по Проект АРКАДИЯ „Разширена оценка на риска чрез дебати, иновации и действия за климатична устойчивост в Добрич“ организира Община град Добрич на 24 юни 2026 г., от 10:00 часа, в Огледална зала „Нели Богкова“-гр. Добрич.
Проект АРКАДИЯ е финансиран от Kонсорциум Клаймакс, чрез Програма „Хоризонт Европа“ на Европейския съюз и се изпълнява по Договор за безвъзмездна финансова помощ с Политехническия университет в Каталуня, в качеството си на партньор в консорциума Клаймакс.
В изпълнение на проекта се разработиха документи за прилагане и адаптиране на методологичната рамка на Клаймакс за оценка на рисковете от климатични изменения в Община гр. Добрич.
За повече информация и потвърждаване на участието може да се свържете с М. Райнова – координатор на проекта, на тел: 0899991871.

Добрич: Обучение по ЗБУТ
2026-09-04 09:30 - 17:00 | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара – Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението ще се проведе на 4 септември 2026 г., петък, от 9.30 до 16.00 часа (регистрацията на участниците започва в 9.00 ч.), в БИЗНЕС ЦЕНТЪР 101 – гр. Добрич ул. Даме Груев 17, ет. 4, Зала „Добруджа”.
Обучението е финансирано от Фонд „Условия на труд” и е безплатно за фирмите, но с предварителна регистрация ТУК.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
ВАЖНО: Ако вече имате удостоверение за завършено обучение през 2026г.,
нямате право на второ обучение в рамките на календарната година!
Заявки се приемат до 31.08.2026 г. или до запълване на местата в залата.
За контакт: Николай Радев, email: dobrich@bia-bg.com
***
ПРОГРАМА НА ОБУЧЕНИЕТО
Модул 1 (2 учебни часа): Основни международни, европейски и национални цели по безопасността и здравето при работа в цифровата ера

Цели за устойчиво развитие на ООН:

Осигуряване на здравословен начин на живот, достоен труд за всички.
Запазване, възстановяване и стимулиране на устойчивото ползване на сухоземните екосистеми,

Стратегическа рамка на ЕС за безопасност и здраве при работа за периода 2021—2027 г.;

Европейски контекст за цифрова трансформация

Националната програма за безопасност и здраве при работа 2022 – 2024 година;
Индустрия 4.0 и влияние върху здраве и безопасност при работа;

IOT
дигитализацията на процесите
изкуствен интелект.
Здравословни работни места в цифровата ера

Индустрия 5.0 и влияние върху здраве и безопасност при работа;

Насоченост към човека
Повишаване осведомеността относно въздействието на новите цифрови технологии върху работата и работните места и свързаните с тях предизвикателства и възможности в областта на безопасността и здравето при работа
обучение за придобиване на уменията, необходими за прехода;

Дискусия.

Модул 2 (2 учебни часа): Опасни химични вещества в т.ч. химични агенти, класифицирани в категории на опасност канцерогени, мутагени и токсични за репродукция

Употреба на опасни химични вещества

REACH — Регламент относно регистрацията, оценката, разрешаването и ограничаването на химикали.
Закон за защита от вредното въздействие на химичните вещества и смеси

Съхранение на опасни химични вещества (Наредба за реда и начина за съхранение на опасни химични вещества и смеси)
Дискусия.

Модул 3 (2 учебни часа): ESG Директива (ЕС) 2022/2464 по отношение на отчитането на предприятията във връзка с устойчивостта

Социални дейности (безопасност и здраве на работещите);
Системи за управление на здравето и безопасността при работа (ISO 45001:2018, ISO 45001:2018/ Amd 1:2024);
Политика, цели, задачи на предприятието за осигуряване на безопасност и здраве при работа в съответствие с нормативните разпоредби за БЗР;
Дискусия.

Модул 4 (2 учебни часа): Развитие на зрелостта на системите за управление на здравето и безопасността при работа

Оценяване на рисковете за безопасността и здравето на работещите;
Психологическо здраве и безопасност при работа (ISO 45003:2021);
Права и задължения на участниците в трудовия процес за осигуряване на БЗР:

Работодател
Работещи
Орган/Служба по безопасност и здраве при работа
Служба по трудова медицина
Комитети и групи по условия на труд.

Показатели за измерване на професионалното здраве и безопасността (ISO/TS 24179:2020, ISO 30414:2018);
Теми, поискани от работодателите;
Дискусия.

Търговска мисия в сферата на електрониката - EU Business Hub „Korea Electronics Show - 2026
2026-10-12 - 2026-10-16
В периода 12-16 октомври 2026 г. в гр. Сеул, Република Корея ще се проведе търговска мисия в сферата на електрониката – EU Business Hub „Korea Electronics Show – 2026″.
Бизнес мисията се организира по програма на ЕС за подпомагане на малките и средни предприятия от Европейския съюз за навлизане на корейския пазар. По тази европейска програма през последните две години се проведоха няколко подобни търговски мисии в Република Корея в сферата на информационни технологии, здравеопазване и медицинско оборудване, зелени технологии и полупроводници като в някои от тях успешно участваха български компании.
За предстоящата търговска мисия в Република Корея в сферата на електрониката ще бъдат селектирани до 50 малки и средни европейски компании, опериращи в сферата на: трансформация чрез изкуствен интелект; електронни компоненти и материали; усъвършенствана мобилност; роботика; WEB 3.0/XR и др.
Участието в бизнес мисията на одобрените компании ще бъде финансирано по европейската програмата „EU Business Hub – Korea” като организаторите осигуряват:

4 безплатни нощувки в подходящ хотел в гр. Сеул;
В2В срещи с корейски бизнес партньори, нетуъркинг и безплатен щанд за всяка компания-участник за представяне на дейността й;
финансова помощ за преводи, правни съвети, рекламни материали, декориране на предоставения безплатен щанд;
посещение на специализираното международно изложение „Korea Electronics Show – 2026″ в гр. Сеул, което привлича над 70 000 посетители и 530 изложители за установяване на допълнителни бизнес контакти.

Предстоящата търговска мисия в сферата на електрониката, в периода 12-16 октомври 2026 г. в гр. Сеул, предоставя отлична възможност за установяване на директни контакти с потенциални корейски бизнес партньори и лидери в сферата на електрониката. В павилиона на ЕС специализиран екип от бизнес консултанти и професионални преводачи ще бъде на разположение, за да подпомагат представянето на продуктите и технологиите на всяка европейска компания, осигурявайки максимална видимост сред посетителите на изложението. По време на бизнес мисията ще бъде организирано също така нетуъркинг събитие и В2В срещи, което допълнително ще увеличи възможностите за установяване на контакти с потенциални корейски/европейски бизнес партньори и клиенти.
Допълнително информация за предстоящата търговска мисия EU Business Hub „Korea Electronics Show – 2026″, в периода 12-16 октомври 2026 г. в гр. Сеул, е налична на официалния сайт на организаторите: ТУК , където заинтересованите компании следва да се регистрират. Крайният срок за регистрация за участие в горепосочената търговска мисия е 12 юни 2026 г.

REFA-курс "Организация и управление на фирмата и оптимизация на производствените процеси"
2026-10-12 - 2026-11-13
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 12-23 октомври 2026 г.
Модул 2. Управление на производствени данни – 2-13 ноември 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена за един участник:

Ранно записване до 31 юли 2026 г. – 1278 EUR (2500 лв.), без включен ДДС
Записване в периода 1 август – 30 септември 2026 г. – 1350 ЕUR (2640 лв.), без включен ДДС

Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753.
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.
